# UKMERGĖS RAJONO savivaldybės

**TARYBA**

**SPRENDIMAS**

**DĖL PRITARIMO SIESIKŲ DVARO SODYBOS RŪMŲ (U.K. 1025) TVARKYBOS DARBŲ PROJEKTO ĮGYVENDIMUI.**

|  |
| --- |
| 2020 m. rugsėjo d. Nr.  |
| Ukmergė  |
|  |
|  |

Vadovaudamasi Lietuvos Respublikos vietos savivaldos įstatymo 6 straipsnio 3 ir 26 punktais bei 16 straipsnio 2 dalies 30 punktu, Ukmergės rajono savivaldybės taryba n u s p r e n d ž i a:

 1. Pritarti Siesikų dvaro sodybos rūmų (u. k. 1025) tvarkybos darbų (konservavimo, restauravimo, remonto) projekto įgyvendimui.

1. Teikti Kultūros paveldo departamentui prie Kultūros ministerijos paraišką „Dėl Nekilnojamųjų ir kilnojamųjų kultūros vertybių išsaugojimo darbų finansavimo“, valstybės saugomų kultūros paveldo objekto ar kito kultūros paveldo objekto tvarkybos (konservavimo, restauravimo, remonto) darbų finansavimui gauti.
2. Įgalioti Ukmergės rajono savivaldybės adminitracijos direktorių pasirašyti paraišką ir kitus su projekto įgyvendinimu susijusius dokumentus.
3. Gavus iš Kultūros paveldo departamento prie Kultūros ministerijos patvirtinimą dėl Siesikų dvaro sodybos rūmų (u. k. 1025) tvarkybos darbų finansavimo, padengti 30 procentų projekto įgyvendinimui reikalingų išlaidų.

Savivaldybės meras

Projektą parengė:

Architektūros ir urbanistikos skyriaus

vyriausioji specialistė Sonata Vitaitė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO SIESIKŲ DVARO SODYBOS RŪMŲ (U.K. 1025) TVARKYBOS DARBŲ PROJEKTO ĮGYVENDIMUI“**

**AIŠKINAMASIS RAŠTAS**

2020 m. rugsėjo 16 d.

Ukmergė

**1. Sprendimo projekto rengimo pagrindas:** Teikiant paraišką pagal Nekilnojamųjų ir kilnojamųjų kultūros vertybių išsaugojimo darbų finansavimo tvarkos aprašo, patvirtinto 2014 m. birželio 30d. Nr. ĮV-524, norint gauti finansavimą tvarkybos (konservavimas, restauravimas, remontas) darbams, pagal tvarkos aprašo 10.9 punktą, reikalinga pateikti patvirtinimą raštu dėl pareiškėjo dalies lėšų skyrimo prašomiems finansuoti išsaugojimo darbams.

**2. Sprendimo projekto tikslas ir esmė:** Priimti sprendimą dėl galimybės teikti paraišką ir gauti finansavimą Siesikų dvaro rūmų antrojojo aukšto tvarkybos darbams atlikti.

1992 m. Siesikų dvaro sodyba paskelbta nacionalinės reikšmės archeologiniu, istoriniu, inžineriniu, architektūriniu ir dailės kultūros paveldo objektu.  Šiuo metu pilnai restauruotas pirmas dvaro aukštas, atkurta 16 a. struktūra. Jau sutvarkytas rūmų parkas, šalia esančio Siesikų ežero krante įrengtas paplūdimys, atstatytas ir pritaikytas lankymui dvaro bravoras. Rūmus maksimaliai pritaikant naudojimui reikalinga atlikti antro aukšto tvarkybos darbus:

**Konservavimo darbai:** autentiško renesanso laikotarpio tinko su ant jo išlikusiais dažų sluoksniais; židinių konservavimas; kupolo vietų tinko su dažų patina konservavimas.

 **Restauravimao darbai:** lygių sienų, langų, durų angokraščių tinkas;sienų ir angokraščių dažymas; židinių restauravimas;lubų restauravimas;grindų dangos restauravimas keraminėmis plytelėmis;langų ir langinių restauravimas.

**Remonto darbai**: bokšto patalpos sutvarkymas.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

**4. Sprendimui įgyvendinti reikalingos lėšos ir galimi finansavimo šaltiniai:** Pagal UAB „Projektavimo ir restauravimo instituto“ parengtą projektą, visų tvarkybos darbų kaina – 677 739,67 EUR, pareiškėjo dalis turėtų sudaryti apie 30 %, t.y – ~~134 917, 62 EUR~~ **203 321,90 EUR**., iš Kultūros paveldo departamento prašyti prisidėti – ~~314 807, 79~~ EUR **474 417 ,77 EUR.**

**5. Priėmus sprendimą laukiami rezultatai, galimos pasekmės:** Išsaugoti unikalūs dvaro rūmai – pilis, tai ne tik viena iš ankstyvojo renesanso laikotarpio Lietuvos dvarų statinių išlikusių iki mūsų dienų, bet ir bastilijos pavyzdys. Dvaras galėtų būti naudojamas vienai pagrindinių rajono verslo šakų ir prioritetų - muziejinei, edukacinei, kultūrinei krypčiai vystyti. Atvykstamojo ir vietos turizmo skatinimui, panaudojant gamtos išteklius, kultūros paveldą bei sukuriant palankesnias sąlygas aktyviam poilsiui

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):**

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:**

**9. Sekretoriatas priimtą sprendimą pateikia\*:** Architektūros ir urbanistikos skyriaus vyriausiajai specialistei Sonatai Vitaitei.

**10. Aiškinamojo rašto priedai:**

Architektūros ir urbanistikos skyriaus

vyriausioji specialistė Sonata Vitaitė